महाराणा प्रताप विमानक्षेत्र
महाराणा प्रताप हवाई अड्डा या उदयपुर हवाई अड्डा या दाबोक हवाई अड्डा (आईएटीए: UDR, आईसीएओ: VAUD) उदयपुर , राजस्थान,भारत में स्थित एक घरेलू हवाई अड्डा है। यह उदयपुर के पूर्व में 22 किमी (14 मील) की दूरी पर स्थित है। हवाई अड्डे का नाम भारत के राजस्थान राज्य के मेवाड़ की रियासत के एक शासक महाराणा प्रताप के नाम पर रखा गया। हवाई पट्टी का उपयोग पहली बार तब किया गया जब 16 नवंबर 1957 को 4-सीटर पाइपर सुपर कब हवाई अड्डे पर उतरा। हवाई अड्डे के नए यात्री टर्मिनल का परिचालन फरवरी 2008 में शुरू हुआ।